Seoses läheneva esimese priikslaskmisega korratakse üle need kohad seadusest, mida talupojad isekeskis teisiti tõlgendama on hakanud. Kubermanguvalitsus rõhutab, et oma senisele kohale jäämine ei tähenda pärisorjusesse edasijäämist, nagu paljud talupojad kartsid. Samas hoiatatakse karmide kohtulike karistuste eest, kui seadusega vastuollu minev käitumine ei tulene mitte teadmatusest, vaid pahatahtlikkusest.